Marit
onsdag 29. juni 2011
DIY - Puff (del 1)
Da har saga begynt å fått kjørt seg med diverse prosjekter, og akkurat nå er det puffen som står for tur! Det begynte med dette:
Og slik ser det ut nå:
JA, jeg har fått meg slipemaskin, og jeg ELSKER den! Neste runde nå er å skjære til skumgummimadrassene jeg skal ha oppå, og lime dem sammen! Stay tuned!
Lagt inn av Marit
Hva syns du?
Ingen kommentarer:
Etiketter: DIY, Interiør
mandag 27. juni 2011
Skattejakt
Her om dagen var jeg på skattejakt hjemme på gården, hovedsakelig etter gamle skuffer, kasser, rammer og sånt. Det er utrolig hva man kan finne på loft og i kjeller! Akkurat denne gangen fant jeg mye fint, men det var helst litt større ting som skal få stå en stund til, bortsett fra en ting...
Bak en gammel solseng og en rusten grill fant jeg denne! HURRA! Og den virket! Så nå blir det bokstaver og tall på veggene i leiligheten til høsten!
Jeg har forresten allerede begynt på en puff! Jeg er helt håpløs med håndsag, så nå er alt plutselig mye enklere! Skulle vært snekker eller noe jeg!
Lagt inn av Marit
Hva syns du?
1 kommentar:
Etiketter: DIY, Interiør
fredag 24. juni 2011
Snill pike!
Nå har jeg akkurat gitt skattepengene bein å gå på med å betale et par regninger (ugh!), og før det tok jeg en nådeløs opprydning i kjøleskapet til Mamma og Pappa! Snill pike kan du si!
Fikk bamsepotetgull av Kjæresten i går også, på et passende fat!
Lagt inn av Marit
Hva syns du?
Ingen kommentarer:
Etiketter: Tidsfordriv
onsdag 22. juni 2011
Endelig!
Søndag hørte jeg bruddstykker av en fantastisk sang på radio, men radioverten sa ikke HVEM som sang eller hva sangen HET! Ikke visste jeg hva radioprogrammet het eller hvilken kanal det var heller, så jeg ble rimelig frustrert! Jeg sjekket Nrk Urørt, uten hell og hadde egentlig gitt opp, helt til i dag! I dag var den på radioen igjen! HURRA! Nå vet jeg at den heter Closer, og den fantastiske stemmen tilhører Frida Amundsen fra Voss. Lytt og nyt!
Lagt inn av Marit
Hva syns du?
2 kommentarer:
Etiketter: Musikk
søndag 19. juni 2011
Forfriskninger
Først vil jeg bare si: HALLO! Hvorfor har ikke jeg sett innstillingene for kommentarer før? Fra nå av kan ALLE kommentere, om du har google-konto eller ikke. Kommenter, kommenter, kommenter...!
Så over til noe ganske annet. Det er sommer, det er varmt og jeg får enten lyst på vannmelon, jordbær eller iskald drikke. Eller et bad i elva, men det må nok vente til storfonna er borte! Ja for det er nemlig slik har jeg hørt (fra upålitelige, gamle kilder), at man må vente til den store snøfonna er borte før man kan bade i elva uten å bli syk! Nok om det, dette blir bare surr.
Jeg kikket igjennom litt forskjellige ting og tang på det gamle soverommet mitt i dag, og der fant jeg en oppskrift jeg trodde jeg hadde mistet! Halleluja, og hoppe i taket (eller kanskje ikke, når man er 1, 59 OG EN HALV cm)! Oppskriften er fra mine gamle 4H-dager, og var svært populært en gang vi markerte 4h-dagen på butikken med muffins og aktiviteter. Det er fruktbowle jeg snakker om! Vet ikke om noen faktisk kaller slike blandinger for bowle lenger, men uansett, kall det en drink eller noe om du vil!
Du trenger
6 sitroner
4 appelsiner
3 bananer
1 drueklase (På den tiden var det ikke slike fine plastikkesker med druer, men sleng oppi en hel sånn eske, druer er jo bare godis.)
3 store flasker sitronbrus (Altså 4,5 liter! Håper du har en stor bolle, for dette blir mye!)
Isbiter
Press sitroner og appelsiner. Skjær bananene i biter, skiver eller hva du måtte ønske. Del druene i to og bland alt i en stor bolle. Ha i brus og masse isbiter!
Oppskriften kan sikkert sprites opp litt også, med vodka eller musserende, men det får du prøve selv for det har ikke jeg prøvd (enda)! Husker at jeg syntes denne var helt fantastisk da jeg var en 13-14 år, men har ikke fått prøvd den etter det fordi oppskriften var jo borte! Denne SKAL lages i sommer, prøv den du også og fortell meg hva du syns!
PS: Bildet er fra Pinterest.com, og jeg må si det må være en genial idè å male litt tavlemaling på glassene!
Lagt inn av Marit
Hva syns du?
Ingen kommentarer:
Etiketter: Mat og drikke
onsdag 15. juni 2011
Gutta boys!
For sommeren har jeg fått besøk av fem gode gutter! De er så utrolig søte alle sammen, og elsker å følge etter meg hvor enn jeg går. I dag har jeg vært på besøk med sjokoladekake, men de syntes ikke den var så veldig god.
Mamma hadde glemt å ha oppi sukker, og la ikke merke til det før den var i ovnen. Uansett, de glemte etterhvert hele kaka og koste med meg istedet. Ikke værst å være omsvermet selv om man har med en uappetittelig kake! Må være noe med meg de liker - håret kanskje?
Er så glad i dem!
Og Bamse Brakar kan holde seg langt unna! Hvis ikke blir jeg sint. VELDIG sint!
Lagt inn av Marit
Hva syns du?
Ingen kommentarer:
Etiketter: Tidsfordriv
lørdag 11. juni 2011
Jeg hater sko!
Men man må jo ha dem likevel... Jeg synes sko er fantastisk kjedelig. Å kjøpe sko er det mest kjedelige med hele greia, selv om det er mange sko jeg synes er fine. Klart det er fint med sko som passer til det helt spesielle antrekket, men jøssenavn - jeg kjøper heller klær jeg e g e n t l i g ikke har bruk for, enn sko!
Jeg sliter ofte i stykker skoene før jeg kjøper nye, og da sier det seg selv at å bruke mange, mange penger for sko jeg uansett kommer til å slite ut ganske fort (type joggesko og sko jeg bruker ofte) ikke akkurat er nødvendig. På sommeren for eksempel, da bruker jeg gjerne ett eller to par tøysko og sliter dem helt ut. Da er det greit å kunne finne sko på sider som Ellos som koster 150-180 kroner og som samtidig er helt greie utseendemessig. Tre nye par fikk komme hjem til meg i går, og alle passet perfekt! Da var vel skohandelen ferdig for i sommer. Godt!
Lagt inn av Marit
Hva syns du?
Ingen kommentarer:
Etiketter: Shopping
torsdag 9. juni 2011
Happy love
Lagt inn av Marit
Hva syns du?
Ingen kommentarer:
tirsdag 7. juni 2011
Lister
Love it! Jeg elsker lister! Lister over ting som bør gjøres, ønskelister, menyer og så videre. Jeg ble superhappy da jeg la merke til at notatfunksjonen på mobilen min hadde muligheter for å lage nummererte og punktmerkede lister!
Uansett, alt blir bedre med lister. Man kan også få ut litt frustrasjon med lister - sett opp en liste over ting du hater, så får du det ut av hodet! Her er min!
Jeg hater...
... at folk er bedrevitere, når de egentlig ikke vet bedre enn en ku.
... Jotunreklamen med hun som sier "gorgeous, gorgeous, GORGEOUS!". Hærregud... Det er maling liksom.
... doruller som henger "feil" vei. Enden skal henge foran, basta!
... at folk tar på ansiktet mitt! Har helt noia! Hater også å få vann i ansiktet. Kremer likedan.
... at folk sier "æsj!" om mat! Det må da gå an si at du ikke liker den på en annen måte?
... folk som ikke bruker blinklys i rundkjøringer!
... folk det ikke går an å stole på.
... folk som dobbeltparkerer og dermed ødelegger for meg! De stripene er der for at du skal parkere i mellom dem, skjønner du! Ikke oppå!
... hysteriske kvinnemennesker, som gjerne er i sitt livs form mandag, dødssyk tirsdag og på sydentur onsdag...
... regninger!
... folk som ikke hører etter når jeg eller noen andre sier noe de burde få med seg!
... lærere som stor de er viktigst i verden. Det har blitt noen sammenstøt opp igjennom åra.
... DAMER SOM LEGGER SEG ETTER KJÆRESTEN MIN, ENDA DE VET HAN HAR KJÆRESTE!!!
... folk som forsøpler naturen.
... folk som ikke gjør jobben sin skikkelig!
... vonde senger, slik at jeg ikke får sove.
... føtter. Særlig klamme, svette, illeluktende våte føtter!
... folk som kommenterer på saker på vg.no eller lignende: "Herregud, hvorfor gidder folk å lese om dette?", "Hvorfor kaster avisen bort tid og ressurser på dette?" og så videre... HVORFOR GIDDER DU Å LESE OM DETTE FOR SÅ Å KOMMENTRERE DET???!?!
... ting som koster mye penger slik at jeg ikke har råd til det.
... frasen: "Hva var det jeg sa?"
... Coldplay. Det er ikke musikk i mine ører...
Og sikkert mange andre ting som jeg ikke husker akkurat nå, men du verden så mye det går an å mislike! Bra jeg ikke tenker for lenge på slike ting, for da hadde det nok gått til hodet på meg. Noe jeg bør tilføye?
Lagt inn av Marit
Hva syns du?
5 kommentarer:
Etiketter: Tidsfordriv
søndag 5. juni 2011
Syltkakor
Jøssenavn, jeg er dårlig på å skjønne svensk... Det går greit å skjønne hva en svenske sier, men å lese svensk? Håpløst... Derfor tok det meg en evighet før jeg kom meg i gjennom denne oppskriften, men nå tror jeg at jeg har det klart. Skal prøves ved første og beste anledning!
Jeg skjønner IKEA-svensk, men det telles kanskje ikke?
Forresten! Prøvde denne oppskriften på eplekake her om dagen, og den var helt fantastisk GOD! Prøv den du også!
Lagt inn av Marit
Hva syns du?
Ingen kommentarer:
Etiketter: Mat og drikke
lørdag 4. juni 2011
De perfekte cupcakes?
Fra pinterest.com
Lagt inn av Marit
Hva syns du?
Ingen kommentarer:
Etiketter: Mat og drikke
fredag 3. juni 2011
Sommerferie og lykke på fire hjul!
Da er siste innlevering for dette første året levert, og jeg har FRI! Fra skolen i alle fall... Leverte oppgaven meget standsmessig i en svææææært snasen Opel Corsa som jeg prøvekjørte i dag! DET var lykke det! Hadde lett vent meg til å ha en slik en;)
Lagt inn av Marit
Hva syns du?
Ingen kommentarer:
Etiketter: Ferie, Festligheter, Skole, Tidsfordriv
Corsaporcha
I dag skal jeg prøvekjøre den nye Opel Corsa! Bare for moro skyld! Makan til flott kjerre!
Bilder fra Opel.no
Lagt inn av Marit
Hva syns du?
Ingen kommentarer:
Etiketter: Festligheter
torsdag 2. juni 2011
Liksomglassmaling
Har sett masse fine vaser og lyslykter i det siste med farger på INNSIDEN av glasset, og fikk lyst til å prøve noe lignende selv. Med to glass fra billigkroken på IKEA til 3 kroner hver og litt maling fikk jeg det til! Kanskje ikke helt high-interior-fashion, men fargene ble jo fine?
Lagt inn av Marit
Hva syns du?
Ingen kommentarer:
Etiketter: DIY, Interiør
tirsdag 31. mai 2011
Barnemat for Supertanter!
Håper Småjentene mine fra Oslo kommer på besøk i sommer, for da skal jeg prøve noe av dette! Jeg er jo tross alt TANTE!
Lagt inn av Marit
Hva syns du?
Ingen kommentarer:
Etiketter: Mat og drikke
mandag 30. mai 2011
DIY - Kjøleskapsmagneter
Med et par scrapbook-bling-blings, magneter og litt lim får du etterhvert disse!
(Alt er kjøpt på panduro for ca 60 kr!)
Lagt inn av Marit
Hva syns du?
2 kommentarer:
Etiketter: DIY
fredag 27. mai 2011
Til Marit og Sanna
Marit og Sanna skal i sommer flytte ut og inn, Marit skal ta over leiligheten til Sanna og Sanna har kjøpt sammen med kjæresten. Hørte rykter om at de var i beit for inspirasjonsbilder så da kan jeg vel dele av mine litt-over-femhundre bilder? (Klikk for å få dem større!)
Vet det skal være kildehenvisning på bilder akkurat som på innleveringer på skolen, men det har jeg rett og slett ikke husket når jeg har lagret! Så om jeg tråkker noen på tærne nå beklager jeg det - jeg prøver bare å spre det gode budskap;)
Lagt inn av Marit
Hva syns du?
3 kommentarer:
Etiketter: Interiør
tirsdag 24. mai 2011
Du vet du er drittlei av eksamen når...
...du ikke greier å fokusere på oppgaven i mer enn 10 minutter sammenhengende, mens du kan fokusere helt og holdent på Facebook i minst 30 minutter.
...du plutselig føler du må reise deg for å sjekke om klesvasken er tørr, selv om det bare er dyne- og putetrekk du ikke skal bruke på en stund likevel.
...du heller innpå mengder av cola og kaffe som kunne fått Therese Johaug og Northugen til å gå hjem og skjemmes (for de som ikke skjønte den så bruker disse skiløperfantastene å blande kaffe og cola for å holde ut i ekstreme skiløp. Det skal visstnok gi energi...).
...du stirrer tomt ut i luften og later som om du tenker, men ikke en eneste glup setning kommer ned på papiret/tastaturet.
...du begynner å mimre tilbake til tidlige og bekymringsløse barneår, da du enda ikke visste hva eksamen var.
...du blar febrilsk i pensumlitteraturen, men ingen av ordene kommer inn i hodet.
...du har mistet følelsen i rumpa av å sitte for lenge, uten å egentlig få noe ut av stillesittingen.
...du tilfeldigvis oppdager en liten hybelkaninunge, og tenker at du GLEDER DEG til å ta en skikkelig rundvask når eksamenshelvetet er over.
...du nok en gang sjekker Facebook og halvparten av klassen har postet en statusoppdatering om at de er "ENDELIG ferdig!" eller "Søren, jeg har skrevet for langt, hvordan skal jeg få kortet ned dette?" mens du er ikke halvferdig og får i hvert fall ikke problemer at det skal bli FOR LANGT!
...du helt seriøst vurderer å forsøke å bestikke læreren, for å få en grei karakter og slippe helvetet.
...du plutselig MÅ Google "jeg er en liten undulat" fordi du ikke husker teksten på den, og den MÅ du vite NÅ!
...du vurderer å drikke deg fra sans og samling for å hjelpe skrivelysten litt.
Og sist, men ikke minst:
Du vet du er drittlei av eksamen når du tenker at "Faen heller, stryker jeg tar jeg den bare på nytt!"
Lagt inn av Marit
Hva syns du?
1 kommentar:
Etiketter: Skole
mandag 23. mai 2011
Tre?
For de som er utrolig kjappe og fantasifulle i tankegangen kunne den overskriften der fort bli til noe sånt som at jeg er gravid eller noe, men neida! Jeg snakker tre!
I en evighet nå har jeg vekslet mellom å se på murveggen bak tv'n og å tenke på alle plankene som ligger i vedskjulet hjemme - som IKKE kommer til å brukes der i hvertfall! Jeg har så lyst til å sette opp en fondvegg med grove trebord og så beise dem, men er ikke heeeelt 100% sikker...
Veggen ser altså slik ut:
Men med litt planker og beis, enten Kullsort (som jeg har på senga), eller en lysere nyanse som Drivved, Mokka, Sjøsand eller Valnøtt kunne jeg fått en fin vegg! Tror jeg. Sukk, valgets kvaler.
Ideen er altså at jeg skal få til noe sånt som dette:
Hjelp meg? Er jeg like gal som da jeg hengte opp skolekartet, eller er dette noe jeg trygt kan begi meg ut på?
Lagt inn av Marit
Hva syns du?
Ingen kommentarer:
Etiketter: DIY, Interiør
søndag 22. mai 2011
Krig, fred og politikk og sånn...
Med fare for å høres ut som en fjern blondine uten peiling på verden, MÅ dette ut... Hvordan kan det ha seg at Norge gang på gang blir kåret til verdens beste land å bo i når både helsevsen, barnehager og skolesystem (for ikke å snakke om arbeidsplasser) er så utrolig skakkjørt? Hvordan kan Norge betegnes som et av verdens rikeste land når man hører om "for lite penger" til både det ene og det andre?
Hvorfor er det slik at det blir mindre og mindre penger til de instansene som faktisk betyr noe? Hvordan kan det være logisk at barnehager skal kunne ha èn voksen til å passe 18 barn, for å spare penger? Hvordan kan det kalles pleie og omsorg av eldre og syke, når ingen har tid eller ressurser til å utøve hverken pleie eller omsorg?
Hvorfor skal jeg utdanne meg til en jobb mange ser på som livsviktig for at hverdagen med små barn skal fungere, og likevel få en lønn som ikke tilsvarer det foreldrene mener vi bør ha? Og hvorfor har folk begynt å "time" fødslene til først på året for å være sikret barnehageplass? Skal ikke alle få et tilbud om dette, uansett om de er et sommerbarn eller julebarn?
Og hvorfor skal eldre mennesker, som gjerne er hjelpesløse, ligge alene i sengen sin store deler av dagen, uten annet å se fram til at en pleier kommer med mat og medisin? Hvor er engasjementet? Hvor er de som har utdannet seg til å ta vare på syke, fordi de rett og slett har lyst til å hjelpe?
Jeg syns ikke Norge er verdens beste land å bo i, og det virker i alle fall ikke som at vi har så mye penger her i landet. Om det finnes penger er de i så fall brukt i byene, for slik jeg ser det er det en slags aksjon på gang. En aksjon for å mørklegge bygdene. En aksjon som innebærer et dårligere og dårligere helsetilbud på bygda, mindre arbeidsplasser, mindre satsning på skole og barnehage og alt dette surrer sammen til at folk blir tvunget til å flytte - til mer sentrale strøk.
Til alle dere der ute som er overbevist om at folk på bygda ikke ER no og aldri BLIR noe annet en en gjeng tullinger med traktor; DERE TAR FEIL! Jeg kan ikke se for meg et liv i byen, og jeg har ikke planer om å oppholde meg der lenger enn jeg må i forhold til studier. Fra bygda kommer det leger, advokater, sykepleiere, førskolelærere, lærere, politikere, politifolk og massevis av dyktige folk! Likevel er det bygdene vi skal bli kvitt i dag virker det som.
Bare et lite hjertesukk fra ei uvitende blondine fra tjukkeste landsbygda... Correct me if I'm wrong!
Lagt inn av Marit
Hva syns du?
1 kommentar:
Etiketter: Tidsfordriv
Snaaaart sommer!
Akkurat nå burde jeg skrive på eksamensmappen i pedagogikk, men jeg gidder ikke! Jeg er i sommermodus så det holder, og klarer ikke helt å se for meg viktigheten av å skrive... I tillegg er Facebook farlig fristende - hvordan skal dette ende?
Lagt inn av Marit
Hva syns du?
Ingen kommentarer:
Etiketter: Skole
torsdag 19. mai 2011
Studentmåten
I dag har det virkelig vært en fin dag. Vi har vært i Bymarka og samlet planter og laget seljefløyte, og jeg fikk lyd i fløyta! På fjerde forsøk vel og merke, men likevel!
Vel hjemme hadde gårsdagens sparkling tørket slik at jeg kunne male over! Nei, jeg har ikke pusset opp, men jeg har laget litt "studentkunst"! Jeg hadde et lerret som egentlig bare sto gjemt vekk på soverommet, som fikk en makeover i går kveld. Hvitmaling og sparkel ble klasket på uten mål og mening og fikk tørke til i dag.
I dag malte jeg over sparkelet med litt hvitt, grått og svart og hengte opp på veggen! Ganske billig kunst, og blir jeg lei maler jeg bare over og slenger på litt farger eller noe!
Lagt inn av Marit
Hva syns du?
3 kommentarer:
Etiketter: DIY, Interiør
Nyere innlegg Eldre innlegg Start
Abonner på: Innlegg (Atom)
Om meg
Marit
Marit, 22 år, bor og studerer i Trondheim men er ei odelsjente fra fjellet! Elsker Kjæresten min, vennene mine og familien! Liker å blogge om det jeg driver med, og det jeg liker - om det så er matlaging, interiør eller livet generelt:)
Vis hele profilen min
Labels
Blogger jeg leser DIY Ferie Festligheter Hytta Interiør Jul Mat og drikke Musikk Oppussing Shopping Skole Smykker Tidsfordriv
Bloggarkiv
▼  2012 (17)
november (1)
oktober (2)
august (2)
april (1)
mars (2)
februar (4)
januar (5)
►  2011 (90)
desember (8)
november (4)
oktober (12)
september (6)
august (11)
juli (3)
juni (14)
mai (16)
april (3)
mars (4)
februar (6)
januar (3)
►  2010 (76)
desember (3)
november (1)
oktober (11)
september (2)
juli (4)
juni (7)
mai (8)
april (9)
mars (5)
februar (21)
januar (5)
►  2009 (30)
desember (5)
november (1)
oktober (6)
september (6)
august (2)
juli (3)
juni (2)
april (1)
februar (2)
januar (2)
►  2008 (2)
desember (2)
Blogger jeg leser
Fotballfrue
i hus for godt
fjellby
VARIGE VALG, VERKSTED OG VATER
Ladybirds Nest
NYE LADYBIRDS NEST!
Min Lille Interiørhule
Taj Mahal Collection 2013-2014 By Rama Fashion | Indian Floor Length Suits | Embroidered Indian Frocks
sUpEr-SyRaN's ViLLe VeRdEn
Skitur
The Third Tale
por fin!
Hanne's nye verden
Kort oppsummering!
camillaphil.no
Lykke i hverdagen
Følgere
Bli varslet på e-post om nye innlegg!
Besøkende på Store Lille Marit
Enkel-tema. Temabilder: andynwt. Drevet av Blogger.